Munisipale werker skok dood(Argieffoto: pixabay) Paramedici is Vrydagoggend omstreeks 10:30 ontbied na Z Section Umlazi, KwaZulu-Natal ná ŉ persoon met elektrisiteit geskok is. Emer-G-Med sê in ŉ verklaring ŉ man, vermoedelik 38 jaar oud, het gras langs die pad gesny toe hy per ongeluk ŉ elektriese draad getref het. “Die man was in ŉ kritieke toestand. Paramedici het meer as 45 minute lank gespook om sy lewe te red, maar alle pogings was tevergeefs. Die man is op die toneel dood verklaar.” Die SAPD stel verder ondersoek in.